CELEX: 32021R0775
Language: sl
Date: 2021-05-11 00:00:00
Title: Izvedbena uredba Komisije (EU) 2021/775 z dne 11. maja 2021 o določitvi pravil za uporabo Uredbe (EU) št. 952/2013 Evropskega parlamenta in Sveta glede odstopanj od pravil o „izdelkih s poreklom“, določenih v Sporazumu o trgovini in sodelovanju med Evropsko unijo ter Združenim kraljestvom Velika Britanija in Severna Irska

12.5.2021   
               
               
                  SL
               
               
                  Uradni list Evropske unije
               
               
                  L 167/3
               
            
         IZVEDBENA UREDBA KOMISIJE (EU) 2021/775
         z dne 11. maja 2021
         o določitvi pravil za uporabo Uredbe (EU) št. 952/2013 Evropskega parlamenta in Sveta glede odstopanj od pravil o „izdelkih s poreklom“, določenih v Sporazumu o trgovini in sodelovanju med Evropsko unijo ter Združenim kraljestvom Velika Britanija in Severna Irska
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 58(1) Uredbe,
         ob upoštevanju naslednjega:
         
                     (1)
                  
                  
                     Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (2) (v nadaljnjem besedilu: Sporazum) je bil v imenu Unije podpisan 29. decembra 2020.
                  
               
                     (2)
                  
                  
                     Poglavje 2 naslova I drugega dela Sporazuma zadeva opredelitev pojma „izdelki s poreklom“ in načine upravnega sodelovanja. Priloga ORIG-2 (Pravila o poreklu za določen izdelek) k Sporazumu določa seznam obdelav ali predelav, ki jih je treba opraviti na materialih brez porekla, da proizvedeni izdelek lahko dobi status blaga s poreklom. Priloga ORIG-2A določa alternativna pravila, ki se lahko uporabljajo namesto pravil iz Priloge ORIG-2 (Pravila o poreklu za določen izdelek), za nekatere izdelke, da se štejejo za izdelke s poreklom iz Združenega kraljestva Velika Britanija in Severna Irska ali iz Unije, in sicer v mejah veljavne letne kvote.
                  
               
                     (3)
                  
                  
                     Izdelki, za katere se uporabljajo alternativna pravila iz Priloge ORIG-2A, se lahko uvozijo v Unijo, če izpolnjujejo pogoje iz navedene priloge.
                  
               
                     (4)
                  
                  
                     Za zagotovitev učinkovitega upravljanja v zvezi z veljavno zakonodajo Unije bi bilo treba letne kvote iz Priloge ORIG-2A upravljati na podlagi kronološkega vrstnega reda datumov sprejetja carinskih deklaracij za sprostitev v prosti promet v skladu s pravili za upravljanje tarifnih kvot iz Izvedbene uredbe Komisije (EU) 2015/2447 (3).
                  
               
                     (5)
                  
                  
                     V skladu s členom 12 Sklepa Sveta (EU) 2020/2252 (4) se „Sporazum“ začasno uporablja od 1. januarja 2021. Da se zagotovi učinkovito upravljanje in hitra uporaba kvot po poreklu iz Priloge ORIG-2A k Sporazumu, bi se morala ta uredba uporabljati od navedenega datuma.
                  
               
                     (6)
                  
                  
                     Ukrepi, predvideni s to uredbo, so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Odstopanja iz Priloge ORIG-2A k Sporazumu o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) se uporabljajo za izdelke, navedene v Prilogi in uvožene v Unijo v mejah kvot, določenih v navedeni prilogi.
         
         
            Člen 2
            Kvote iz Priloge se upravljajo v skladu s členi 49 do 54 Izvedbene uredbe (EU) 2015/2447.
         
         
            Člen 3
            Za koriščenje kvot iz Priloge, kadar se zahteva preferencialna [tarifna] obravnava na podlagi navedbe o poreklu, se ta navedba o poreklu sestavi v skladu s členom ORIG.19 Sporazuma in vsebuje naslednjo dodatno izjavo v angleščini: „Origin quotas - Product originating in accordance with Annex ORIG-2A“.
         
         
            Člen 4
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 269, 10.10.2013, str. 1.
         
            (2)  UL L 444, 31.12.2020, str. 14.
         
            (3)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
         
            (4)  Sklep Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL L 444, 31.12.2020, str. 2).
      
      
         
            PRILOGA
            Ne glede na pravila za razlago kombinirane nomenklature se področje uporabe preferencialne sheme v okviru te priloge določi z oznakami KN, kot so določene v Prilogi I k Uredbi Sveta (EGS) št. 2658/87 (1), kakor je bila spremenjena z Izvedbeno uredbo Komisije (EU) 2020/1577 (2), in z opisom izdelka v tretjem stolpcu preglednice v tej prilogi.
            
                        Zaporedna številka
                     
                     
                        Oznaka KN
                     
                     
                        Opis izdelkov
                     
                     
                        Obdobje veljavnosti kvote
                     
                     
                        Obseg (neto masa)
                     
                  
                        09.6002
                     
                     
                        1604 14 
                     
                     
                        Pripravljeni ali konzervirani tuni, črtasti tuni in palamide (Sarda spp.), celi ali v kosih (toda ne sesekljani)
                     
                     
                        od 1.1. do 31.12. (od leta 2021 dalje)
                     
                     
                        3 000  ton
                     
                  
                        09.6004
                     
                     
                        1604 20 70 
                     
                     
                        Drugi pripravljeni ali konzervirani tuni, črtasti tuni in druge ribe rodu Euthynnus (toda ne celi ali v kosih)
                     
                     
                        od 1.1. do 31.12. (od leta 2021 dalje)
                     
                     
                        4 000  ton
                     
                  
                        09.6006
                     
                     
                        7603 
                     
                     
                        Izdelki iz aluminija in aluminijasti izdelki (toda ne aluminijasta žica in aluminijasta folija)
                     
                     
                        od 1.1. do 31.12. (za leta 2021, 2022 in 2023)
                     
                     
                        95 000  ton
                     
                  
                        7604 
                     
                  
                        7606 
                     
                  
                        7608  do 7616 
                     
                  
                        7605 
                     
                     
                        Aluminijasta žica
                     
                  
                        7607 
                     
                     
                        Aluminijasta folija
                     
                  
                        09.6006
                     
                     
                        7603 
                     
                     
                        Izdelki iz aluminija in aluminijasti izdelki (toda ne aluminijasta žica in aluminijasta folija)
                     
                     
                        od 1.1. do 31.12. (za leta 2024, 2025 in 2026)
                     
                     
                        72 000  ton
                     
                  
                        7604 
                     
                  
                        7606 
                     
                  
                        7608  do 7616 
                     
                  
                        7605 
                     
                     
                        Aluminijasta žica
                     
                  
                        7607 
                     
                     
                        Aluminijasta folija
                     
                  
                        09.6006
                     
                     
                        7604 
                     
                     
                        Aluminijaste palice in profili Plošče, pločevine in trakovi iz aluminija, debeline več kot 0,2 mm Aluminijasta folija
                     
                     
                        od 1.1. do 31.12. (od leta 2027 dalje)
                     
                     
                        57 500  ton
                     
                  
                        7606 
                     
                  
                        7607 
                     
                  
               (1)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
            
               (2)  Izvedbena uredba Komisije (EU) 2020/1577 z dne 21. septembra 2020 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 361, 30.10.2020, str. 1).